तेलंगाना: कांग्रेस ने चुनाव की तैयारियों के लिए बुलाई थी मीटिंग, शुरू हो गई हाथापाई
हैदराबाद में ग्रेटर हैदराबाद नगर निगम चुनाव की तैयारियों को लेकर चल रही मीटिंग के दौरान कांग्रेस के दो गुटों के बीच जमकर हाथापाई हुई।
हैदराबाद: तेलंगाना में कांग्रेस पार्टी के बीच मतभेद अब हाथापाई के रूप में सामने आ रही है। कल हैदराबाद में ग्रेटर हैदराबाद नगर निगम चुनाव की तैयारियों को लेकर चल रही मीटिंग के दौरान कांग्रेस के दो गुटों के बीच जमकर हाथापाई हुई। जिस वक्त हाथापाई की घटना हुई उस समय प्रदेश कांग्रेस अध्यक्ष भी बैठक में मौजूद थे। प्रदेश कांग्रेस अध्यक्ष की आंखों के सामने पार्टी के दो गुटों के लोग आपस में भिड़ पड़े। 